Ego Galterus, Dei gratia Lingonensis episcopus, notum fieri et ratum haberi volo quod Willermus, cognomento Bogeres, libere et absque ulla retentione laudando, concessit Domui Dei de Longovado, divisum illud quod tres homines legales adjurati et vinculo anatematis nisi veritatem protestarentur invocati in presentia domini de Brecons Symonis, inter finagium quod Hirces dicitur et finagium de Monmoien diviserunt, scilicet Leobaldus conversus de curia Dei; Henricus de Esserroy; Constancius de Monmoien. Hec divisio facta fuit ab Aquavive usque ad aquam que vadit de Grandibosco ad Bellum locum coram legitimis testibus, sicut antiquum divisum demonstrat. Concessit etiam usagia pasturarum, pasnagium porcorum et mortuum boscum in omni finagio de Monmoiem, circa Aquamvive versus grangiam de Grandibosco. Hoc idem tantum quod dominus Villermus Bogeres in finagio de Monmoien fratribus Longivadi concessit, et ipsi fratres de Longovado in finagio de Hirces hominibus de Monmoien concesserunt. Notandum tamen quod neutra pars, scilicet homines de Monmoien et fratres de Longovado in finagio alterius non arabunt, nec boscum extirpabunt. Hujus divisionis et concessionis testes extiterunt Everardus Sacus, de Essaroy, Symon de Brecons, Hugo de Asenvilla. Hoc laudavit uxor ejus Guilla. Testes: Hugo de Neiles, Haymo de Bremur, Hugo de Asenvilla. Hoc etiam laudavit filius ejus Guido. Testes: Jocelinus Sacus de Ruce. Villermus de Sauz. Denique hec omnia quam Villelmus Bogeres Domui Dei de Longovado concessit, Pontius de Bigornia qui terciam partem habet in predicta villa que dicitur Monmoien, laude uxoris sue Luce et filii sui Jacobi, et filie sue Anneline, libere et absque ulla retentione sepedicte domui de Longovado concessit. Cujus concessionis et laudis testes affuerunt Guido Moriers et Symon de Brecons. De laudis uxoris et filie sue, testes sunt Girardus Archi et Durannus Sacus. De laude filii sui, testes sunt Guido Moriers et Josbertus de Linno. Hoc laudavit Josbertus de Gurge sororius predicti Pontii et uxor ejus Regina, filii que ejus Hugo, Pontius et Johannes, filia que Regina. Testes: Guido monachus Longivadi, Holdierus de Rovra, Raymundus de Luegler. Actum anno ab incarnatione Domini M°C°LXX°VII°.